ગોપા–ગોપલોકો, ગોપીઓ ને એમની સાથે ગાયો પણ હોય જ; પણ યષ્ટિર્ અને સૃષ્ટિર્ પણ ગણાવાયાં છે ! યષ્ટિ એટલે લાકડી –ગોવાળિયાને તો તે હોય જ, પણ આપણા આ ગોપાલે તો ગાયોની સાથે માનવોને પણ હાંક્યાં–ચલાવ્યાં–વળાવ્યાં છે ! ‘લે ને તારી લાકડી ને લે ને તારી કામળી, વાછરું ચરાવવા નહિ જાઉં માવલડી’ કહીને રિસાયેલો કૃષ્ણ ચીમકી આપે છે કે મારું કાર્ય જ હાંકવાનું છે; તું મને મારી રીતે કામ નહિ કરવા દે તો, લે આ તારી લાકડી, મારે નથી કરવાં કાર્ય !